14. ΑΠΟΦΑΣΙΣ ΥΠΟΥΡΓΩΝ ΕΜΠΟΡΙΟΥ ΚΑΙ ΓΕΩΡΓΙΑΣ Αριθ. 56420 της 14 Οκτ./18 Νοεμ. 1966 (ΦΕΚ Β΄ 674) Περί χρησιμοποιήσεως ειδικών χαρτοκιβωτίων δια την συσκευασίαν και εξαγωγήν κορινθιακής σταφίδος. Έχοντες υπ’ όψει τας διατάξεις του από 12/7/22/ 7/1958 Β.Δ/τος περί τροποποιήσεως και συμπληρώσεως του από 26/7/6.8.1955 Β.Δ/τος (ΦΕΚ 110 Α΄/22.7.58) και δη το άρθρ. 1 τούτου εν συνδυασμώ προς τας διατάξεις του από 17/5/30.5.59 Β.Δ/τος (ΦΕΚ 103 Α΄/30.5.9) «περί εξαγωγής κορινθιακής σταφίδος συσκευασμένης εις χάρτινα κιβώτια». Λαβόντες υπ’ όψει: α)Την από 7.7.1966 προς το Υπουργείον Εμπορίου αίτησιν του Ι.Δ. Βαμβακά, κατοίκου Πειραιώς, περί εφευρέσεως παρ’ αυτού ειδικού ενισχυομένου χαρτοκιβωτίου εκ κυματοειδούς χάρτου δια σταφίδας και άλλας χρήσεις δι’ ην εφεύρεσιν έτυχε του υπ’ αριθ. 29990 διπλώματος ευρεσιτεχνίας και σχετικάς επιστολάς σταφιδεξαγωγέων προς τον προειρημένον περί της καταλληλότητος των εν λόγω κιβωτίων, δια την εξαγωγήν σταφίδων και β)Την από 3.9.1966 προς το Υπουργείον Εμπορίου αίτησιν του σταφιδεξαγωγέως Χ. Παπαδημητρίου (Καλαμάτα) δι’ ης αιτείται έγκρισιν χρησιμοποιήσεως κιβωτίων της κατά τα ανωτέρω εφευρέσεως του Βαμβακά, δι’ εξαγωγήν κορινθιακής σταφίδος, αποφασίζομεν: Εγκρίνομεν την δοκιμαστικήν χρησιμοποίησιν χαρτοκιβωτίων δια την συσκευασίαν και εξαγωγήν εις το εξωτερικόν κορινθιακής σταφίδος, παρ’ οιουδήποτε εξαγωγέως κατά την εξαγωγικήν περίοδον 1966-1967 του κατωτέρω περιγραφομένου τύπου: Το χαρτοκιβώτιον αποτελείται εκ δύο σωμάτωντεμαχίων πληρούντων από απόψεως κατασκευαστικής τας προδιαγραφάς του άρθρ. 1, παρ. 1, εδάφ. α, του από 12/22 Ιουλ. 1958 Β.Δ/τος. Το εν τεμάχιον αποτελεί το κυρίως χαρτοκιβώτιον και έχει τας στενάς αυτού πλευράς-κεφαλάρια-ενισχυμένας εσωτερικής καθ’ όλην την επιφάνεια των, δια των δύο πτερυγίων των εξικνουμένων εκ των επιμήκων αυτού πλευρών. Το έτερον αποτελεί το σκέπαστρον-καπάκι το οποίον επικαλύπτει πλήρως το κυρίως χαρτοκιβώτιον και έχει τας επιμήκεις πλευράς του ενισχυμένας εσωτερικώς δια των δύο πτερυγίων των εξικνουμένων εκ των στενών αυτού πλευρών. Η περιεκτικότης του ανωτέρω τύπου χαρτοκιβωτίου δεν δύναται να υπερβαίνη τα 15 χιλιόγραμμα, το δε βάρος του περιεχομένου δέον να είναι σταθερόν. Η παρούσα ισχύουσα από σήμερον μέρχι λήξεως της εξαγωγικής περιόδου (31.8.1967) δημοσιευθήτω δια της Εφημερίδος της Κυβερνήσεως. 